Il- bieraħ filgħaxija ( għalkemm naqra ma niflaħx ) mort naqla l- madum il- post . Domt 45 minuta kollox biex naqla dak li l- bennejja talbuni iktar minn EUR 250 għalih . Kont diga għamiltu qabel dan ix- xogħol , allura kont naf kif . Id- dar kienet vojta , bit- twerżieq tal- tat- tram fil- bogħod u tan- nies jitkellmu fit- triq . Huwa dan it- tip ta' kwartier , kwartier fejn in- nies għadhom jitkellmu fit- triq . Hassejtni qiegħed Malta , fil- post tiegħi l- Belt , ftit wara li kont krejtu . Irritat li hawn l- istorbju , naqra mħasseb dwar il- ġirien , inkwetat dwar kif ser jaħdmu l- affarijiet . Imma pjuttost kuntent . Ihabbat il- bieb . . . naħseb li hu t- tifel ta' l- eks- sid li ġie jgerger dwar l- istorbju . Imma mhux għalhekk ġie . Jinten intiena ta' xi ħadd li jinħasel inqas minn darba f' ġimgħa - kważi aċċettabbli meta għandek 12 -il sena , mhux normali meta qed toqrob lejn it- tletin . Hemm ħarba ta' gass . Jitla' t- teknixin , belgo - indjan - iktar Belġjan milli Indjan bil- mod ighaggel u streetwise kif jitkellem il- Franċiż , jomgħod iċ- chewing gum b' nevrosita tiekol - u jibda jfittex fil- pajpijiet . Sakemm Sanjeev ifittex fil- pajpijiet u ġieli igedwed tnejn kontra t- teknixins tas- Sibelga , ninżlu isfel għand iz- zija tiegħu ( il- belgo - sicula ) , idahhluni fil- kċina u jofruli tazza Averna mimlijja sa fuq nett . Nara li " tan- naħat " tagħna hi . L- istess bħan- nisa tad- dar il- Fgura , l- Isla u l- Ħamrun . Titkellem ftit , imma f' daqqa , imma b' reqqa kbira ukoll - tgħid ħafna dwar ħajjitha imma fl- istess ħin meta toħroġ minn hemm tirrealiza li ma qaltlek xejn . Dak is- sens ta' distanza mefjanti u sarkazmu ċajtier jaqta' hemm qiegħed . Giet hawn għoxrin sena ilu . Ghanda Franċiż ħarira aħjar minn tiegħi imma b' aċċent siculo estremament qawwi . Ma tagħtix kas il- gideb faħxi li qed jirrakuntali t- tifel tas- sid ( apparentement mhux biss mar jixrob ma' Gerard Depardieu u Mick Jagger iżda ħareġ pistola fuq ħabib ta' Tupac - kollox fi Brussell bien sur ) . Inkredibbli . . . nixtieq stajtu taraw il- wiċċ hi hu tipprepara l- pulpetti fil- kċina , u dan it- tifel , slob fuq ir- relief eks- xkaffar f' supermarket jirrakkonta dawn l- istejjer inkredibbli . La wiċċ ta' ħadd li jemmnu , la ta xi ħadd li ma jemmnux . M' hijiex imbarazzata b' li qed ighid imma mhijiex qed tieħu pjaċir . Jurini l- armi li ghandom id- dar . . . fosthom katana gappuniza u bajonetta kkargata . " L- arma ma taħdimx " bdiet iz- zija , imma fl- istess nifs tgħidli li tajjeb ikollok arma d- dar . . . għal li jista' jkun . Rajt lilu u lill- missieru waqt l- iffirmar tal- kuntratt . Il- missier kwiet , bit- toppu . It- tifel mhux ser jagħmel xejn b' ħajtu . Ser jibqa' jikber bid- deluzjonijiet tiegħu , jigdeb qishu għandu 15 -il sena , bla ebda bżonn li jsib xogħol ta' veru u bla ebda bżonn li qatt joħroġ minn dan in- nukleu familjari maqghud minħabba din id- dar li wirtu . Nghir għalih , iva . Jien u ħiereġ kien dieħel il- missier . Nahseb aħjar Malta hux ? " Risposta vaga veru . . . imma xi tridni ngħid ? Malta tiġbed ħafna interess fost il- frankofoni . Pajjiz daqshekk żgħir li ftit li xejn għandu links kulturali jew lingwistiċi mad- dinja franciza jinteressahom ħafna xorta waħda . Wara li nara lill- Malta , kont sorpriz niftaħ il- Metro meta kont , appuntu , fuq il- métro u nara xarabank Maltija misjuqa fit- toroq dojoq tal- belt , nieżla Strada Forni għal alla tagħha u Anglia fuq it- taraġ ta' ħdejn is- Sicilia Bar - ħelu l- kumment li jgħaddi s- sewwieq ta' l- Anglia hu hu nieżel it- taraġ ta' ħdejn Sant' Ursula [ ] Jismu Le Janitor u għandu l- laqam ta' l- Ange de Malte . Il- kittieba tal- komiks donnhom ghandom fetixx għal Malta . Mhux biss hemm Corto Maltese imma anke ċertu Le Maltais - tip oħxon u korrott , u naħseb jekk infittex sew insib oħrajn . . Il- feeling ta' Le Janitor jibqa' l- isbaħ għalija . . . sempliċiment għax ġieli kont nimxi waħdi tard bil- lejl il- belt u nhoss dik il- feeling intensa ta' paċi miegħi innifsi . Zid naqra pistoli , periklu u misjuqa qisha il- karozza ta' Ayrton Senna minflok il- munzell ta' skrap taħdem bil- pitrolju li hi u għandek winner . Nahseb wasal iz- żmien nagħmel xirja f' fuq Boulevard Anspach . Min jaf , forsi niskopri xi sezzjoni sħiħa kollha komiks dwar Malta . . . klikkjaw u qraw